แฟนพึ่งเริ่มกินยาคุมแบบแผง แผงแรก เริ่มกินเม็ดแรกในวันที่ ปจด มาวันแรก อยากทราบว่า ต้องรอให้แฟนกินยาคุมครบกี่วันถึงสามารถมี พสพ ได้ แล้วสามารถมี พสพ แบบหลั่งในได้ไหมครับ ถ้าสามารถมี พสพ แบบหลั่งในได้ควรให้แฟนกินยาคุมครบกี่วันถึงสามารถมีได้ครับ
สวัสดีค่ะ หากได้เริ่มทานยาคุมกำเนิดแผงแรก ในวันแรกที่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันที ดังนั้น สามารถที่จะมีเพศสัมพันธ์ได้เลย โดยยาคุมจะช่วยป้องกันการตั้งครรภ์ได้มากกว่า 99% แต่ก็ไม่ได้ 100% ดังนั้น โอกาสในการตั้งครรภ์จึงยังอาจมีได้ แต่ก็น้อยมากๆการทานยาคุมกำเนิด ควรทานให้ตรงเวลาในแต่ละวัน เพื่อให้เกิดประสิทธิภาพสูงสุด หากมีอาเจียนหลังทานยาไปภายในไม่เกินครึ่งชั่วโมง ควรทานยาซ้ำไปอีกครั้ง หากช่วงใดมีท้องเสีย ก็ควรงดการมีเพศสัมพันธ์ไปก่อน หรือใช้ถุงยางอนามัยร่วมไปด้วย และหากมีการทานยาชนิดอื่นร่วม ควรหาข้อมูว่ามีผลต่อประสิทธิภาพของยาคุมกำเนิดหรือไม่ค่ะ